2023.9.5.
HU
Az Európai Unió Hivatalos Lapja
C 315/9
Összefonódás előzetes bejelentése (Ügyszám M.11150 - VERSALIS / NOVAMONT) Egyszerűsített eljárás alá vont ügy (EGT-vonatkozású szöveg)
(2023/C 315/07)
1.
2023. augusztus 25-én a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
az ENI S.p.A. (ENI, Olaszország) irányítása alá tartozó Versalis S.p.A. (a továbbiakban: Versalis, Olaszország),
–
a Neuberger Berman Group, LLC (USA) és a felszámolás alatt álló Investitori Associati II S.A. (Luxemburg) közvetett közös irányítása alá tartozó Novamont S.p.A. (a továbbiakban: Novamont, Olaszország),
–
Matrica S.p.A. (a továbbiakban: Matrica, Olaszország), mely a Versalis és a Novamont egyenlő arányú tulajdonában lévő, 2011. június 13-án alapított közös vállalkozás.
A Versalis az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást fog szerezni a Novamont egésze felett, és kizárólagos irányítást fog szerezni a Matrica felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
a Versalis vegyi alapanyagokat és intermediereket, műanyagokat, gumit és megújuló forrásokból származó vegyi anyagokat állít elő, gyártóüzemekkel rendelkezik az EGT-ben, az Egyesült Királyságban és Dél-Koreában, és egy nemzetközi kereskedelmi hálózatot működtet,
–
a Novamont bioműanyagok előállításával, valamint megújuló forrásokból származó biotermékek és biokémiai termékek fejlesztésével foglalkozik, gyártólétesítményekkel rendelkezik az EGT-ben és az USA-ban, és egy nemzetközi kereskedelmi hálózatot működtet,
–
a Matrica olyan termékekkel foglalkozik, amelyeket teljes egészében megújuló forrásokból állítanak elő olyan alacsony környezeti hatású új technológiákkal, amelyek a növényi nyersanyagok molekuláris összetettségét magas hozzáadott értékű vegyi anyagok előállítására használják fel; a Matrica egy, a növényi olajokat mono- és dikarbonsavakká és észterekké átalakító eljárást alkalmaz, amely nagy tisztaságú termékek előállítását teszi lehetővé.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja.
4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.11150 - VERSALIS / NOVAMONT (1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.